6. Det kommunale tilsyn på handicap- og psykiatriområdet (Åben)
Tidl. politisk behandling
Forventet sagsgang
SS-U, ØK, BY
Lovgrundlag
Serviceloven § 151
SAGENS INDHOLD
Byrådet skal i denne sag tage stilling til de tilsyn, som konsulenter fra Handicap- og Psykiatrirådgivningen 
har ført med Naturværket 21. september 2020 og Aktivitetscenter Elbæktoften (herefter Elbæktoften) 30. 
september 2020. De endelige tilsynsrapporter er modtaget henholdsvis 29. september 2020 og 2. oktober 
2020. Tilsynene er gennemført for de tilbud, som ikke er omfattet af Socialtilsynet.
Tilsynet omfatter gennemgang af dokumentation, observationer samt dialog med borgere, ledelse og 
personale med udgangspunkt i: 

Dagsaktiviteter og beskæftigelse

Selvstændighed og relationer

Målgruppe, metoder og resultater

Organisation og ledelse

Økonomi

Fysiske rammer.
Konklusionerne fra tilsynene er positive. Begge steder vurderer de tilsynsførende, at tilbuddene lever op til 
gældende lovgivning. De tilsynsførende vurderer desuden, at medarbejderne på begge tilbud har de rette 
kompetencer i forhold til de opgaver, som de skal løse. 
Tilsynet har kun fundet anledning til at komme med en enkelt anbefaling til Naturværket og Elbæktoften. 
Anbefalingen for begge tilbud er, at der skal ske en opdatering af Tilbudsportalen, så de rette oplysninger 
om målgruppe og metodeanvendelse fremgår af denne. Tilbudsportalen formidler oplysninger om tilbud til 
børn og voksne med funktionsnedsættelse eller sociale problemer. Det er et værktøj til landets 
sagsbehandlere, der gør det nemt at finde relevante tilbud, der retter sig direkte mod den enkelte borgers 
specifikke problemstilling.
De tiltag som de to tilbud har iværksat efter tilsynet fremgår af bilaget ”Opfølgning på tilsynsbesøg ved det 
kommunale tilsyn”.
VURDERING
Social og Sundhed noterer sig på baggrund af tilsynsrapporterne, at Naturværket og Elbæktoften er 
veldrevne og velfungerende tilbud. 
I forhold til Tilsynets anbefaling til Naturværket og Elbæktoften om opdatering af oplysninger på 
Tilbudsportalen, har ledelsen på Naturværket og Elbæktoften 1. november 2020 iværksat en opdatering. 
Social og Sundhed vurderer, at de aktiviteter der er planlagt som opfølgning imødekommer Tilsynets 
anbefalinger. 
Byråd
15-12-2020 19:00
Sagsnr. MOD-2020-00105
DokID: 
Sagsbehandler: Natasha Mathiesen 
Nils Østergaard (tinj)
Tilsynsrapporterne og notatet ”Opfølgning på tilsynsbesøg ved det kommunale tilsyn” har været i høring 
hos Handicaprådet. Handicaprådets høringssvar af 16. november 2020 er vedlagt som bilag.
Handicaprådet finder det positivt, at Elbæktoften og Naturværket overordnet vurderes til at være 
velfungerende aktivitetstilbud.
Handicaprådet påpeger dog, at det for begge tilbud er problematisk, at der indskrives mere krævende 
borgere end tidligere, samtidig med, at der sker takstnedsættelser og økonomiske besparelser. Ifølge 
Handicaprådet bør dette medføre, at de løbende besparelser annulleres, for at aktivitetscentrene sikres en 
økonomi, som muliggør en fortsat drift på et rimeligt niveau.   
Social og Sundhed bemærker, at den seneste takstreduktion var i 2019, hvor den aftalte reduktion i 
rammeaftalen for det specialiserede social- og specialundervisningsområde blev fuldt ud implementeret på 
Elbæktoften og Naturværket. Tilbuddene er ikke pålagt reduktioner i budgetterne for 2020-23 eller 2021-
24.  
Handicaprådet udtrykker bekymring for de fysiske rammer på Elbæktoften, der knytter sig til et øget behov 
for skærmning af visse borgere samt toiletforholdene for de borgere, der har brug for medarbejderhjælp. 
Handicaprådet opfordrer derfor til, at der tages initiativ til at planlægge udvidelse af toiletfaciliteterne og 
ombygning af lokalerne i forhold til fremtidige behov, og at dette medtages i anlægsbudget for Budget 2022-
25.
Social og Sundhed vurderer overordnet set, at de fysiske rammer på Elbæktoften imødekommer borgernes 
behov. Enkelte borgere kan dog have så store behov for skærmning, at det er nødvendigt at tilpasse de 
fysiske rammer derefter. Der er derfor løbende fokus på at specialindrette de eksisterende lokaler til at 
imødekomme helt særlige behov hos enkelte borgere. Der er også fokus på at anvende alternative 
løsninger som eksempelvis ture ud af huset for borgere, der har behov for en anden form for plads. 
Social og Sundhed vurderer desuden, at toiletforholdene både er moderne og egnede til borgergruppen. 
Der er dog løbende behov for at planlægge anvendelsen af særligt det største toilet, hvor der er plads til 
bl.a. en badebåre til de mest plejekrævende borgere. 
I forlængelse af tilsynet vil Social og Sundhed iværksætte en dialog med ledelse og medarbejdere om, 
hvorvidt der aktuelt er behov for at tilpasse lokaleindretning og toiletforhold.
INDDRAGELSE
Tilsynsrapporterne samt notatet ”Opfølgning på tilsynsbesøg ved det kommunale tilsyn” har været til høring 
i Handicaprådet. 
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra det kommunale tilsyn for Naturværket og Aktivitetscenter Elbæktoften tages til 
efterretning.
2.
At indsatserne i notatet ”Opfølgning på tilsynsbesøg ved det kommunale tilsyn” godkendes.
BESLUTNING
Social- og Sundhedsudvalget, 1. december 2020:
Fraværende: Ingen
Indstilles godkendt.
Økonomiudvalget, 8. december 2020:
Fraværende: Ingen
Indstilles godkendt. 
Byrådet, 15. december 2020:
Fraværende: Ingen
Godkendt. 
Bilag
1.
Tilsynsrapport Naturværket (299741)
2.
Tilsynsrapport Elbæktoften (299800)
3.
Opfølgning på tilsynsbesøg ved det kommunale tilsyn (299550)
4.
Høringssvar af 16. november 2020 (1186099)
